SL Uradni list Evropske unije L 224/110

UREDBA KOMISIJE (EU) 2017/1510

z dne 30. avgusta 2017

o spremembi dodatkov Priloge XVII k Uredbi (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) glede snovi, ki so rakotvorne, mutagene ali strupene za razmnoževanje

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (1) ter zlasti člena 68(2) Uredbe,

ob upoštevanju naslednjega:

(1) Vnosi 28, 29 in 30 v Prilogi XVII k Uredbi (ES) št. 1907/2006 prepovedujejo dajanje v promet ali uporabo za prodajo širši javnosti snovi, ki so razvrščene kot rakotvorne, mutagene ali strupene za razmnoževanje (CMR), skupine 1A ali 1B, in zmesi, ki vsebujejo takšne snovi v opredeljenih koncentracijah. Zadevne snovi so navedene v dodatkih 1 do 6 k navedeni prilogi.

(2) Snovi so razvrščene kot rakotvorne, mutagene ali strupene za razmnoževanje v skladu z Uredbo (ES) št. 1272/2008 Evropskega parlamenta in Sveta (2) ter so navedene v delu 3 Priloge VI k navedeni uredbi.

(3) Glede na to, da so bili dodatki od 1 do 6 k Prilogi XVII k Uredbi (ES) št. 1907/2006 nazadnje posodobljeni tako, da odražajo nove razvrstitve snovi kot rakotvorne, mutagene ali strupene za razmnoževanje v skladu z Uredbo (ES) št. 1272/2008, je bil del 3 Priloge VI k slednji uredbi spremenjen z uredbami Komisije (EU) št. 605/2014 (3), (EU) 2015/1221 (4) in (EU) 2016/1179 (5).

(4) Izvajalci lahko usklajene razvrstitve iz dela 3 Priloge VI k Uredbi (ES) št. 1272/2008 začnejo uporabljati že prej, zato bi jim moralo biti omogočeno, da prostovoljno uporabljajo določbe iz te uredbe.

(5) Uredbo (ES) št. 1907/2006 bi bilo treba ustrezno spremeniti.

(6) Ukrepi iz te uredbe so v skladu z mnenjem odbora, ustanovljenega v skladu s členom 133 Uredbe (ES) št. 1907/2006 –

SPREJELA NASLEDNJO UREDBO:

Člen 1

Priloga XVII k Uredbi (ES) št. 1907/2006 se spremeni v skladu s Prilogo.

Člen 2

1. Ta uredba začne veljati dvajseti dan po objavi v Uradnem listu Evropske unije.

2. Uporablja se od dneva začetka veljavnosti, z izjemo

— odstavkov (1), (2) in (3) Priloge, ki se uporabljajo od 1. marca 2018, in

— odstavka (4)(a) Priloge, ki se uporablja od 1. marca 2018, kolikor se nanaša na naslednje snovi: bisfenol A; [fenol, dodecil-, razvejan]; [fenol, 2-dodecil-, razvejan]; [fenol, 3-dodecil-, razvejan]; [fenol, 4-dodecil-, razvejan]; [fenol, (tetrapropenil) derivati]; klorofacinon (ISO); kumatetralil (ISO); difenakum (ISO); flokumafen (ISO); dinatrijev oktaborat, brezvodni; dinatrijev oktaborat tetrahidrat; bromadiolon (ISO); difetialon; [perfluorononan-1-ojska kislina ter njene natrijeve in amonijeve soli]; dicikloheksil ftalat in triflumizol (ISO).

Ta uredba je v celoti zavezujoča in se neposredno uporablja v vseh državah članicah. V Bruslju, 30. avgusta 2017 Za Komisijo Predsednik Jean-Claude JUNCKER

(1) UL L 396, 30.12.2006, str. 1.

(2) Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).

(3) Uredba Komisije (EU) št. 605/2014 z dne 5. junija 2014 o spremembi Uredbe (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi z namenom vnosa stavkov o nevarnosti in previdnostnih stavkov v hrvaškem jeziku in njene prilagoditve tehničnemu in znanstvenemu napredku (UL L 167, 6.6.2014, str. 36).

(4) Uredba Komisije (EU) 2015/1221 z dne 24. julija 2015 o spremembi Uredbe (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku (UL L 197, 25.7.2015, str. 10).

(5) Uredba Komisije (EU) 2016/1179 z dne 19. julija 2016 o spremembi Uredbe (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku (UL L 195, 20.7.2016, str. 11).